नेहा सिंह राठौर
नेहा सिंह राठौर एगो लोक गायिका बाड़ी। महंगाई, भ्रष्टाचार, गरीबी आ सरकार के बिफलता पर गीतन के माध्यम से सवाल आ व्यंग्य करेली। राठौर बिहार के कैमूर जिला के निवासी हई। उनकर गाना बिहार में का बा?, यूपी में का बा? आ यूपी में का बा? भाग 2 काफी वायरल भइल बाड़ें।राठौर आपन गीत भोजपुरी भाषा में गावेली।

शुरुआती जिनगी 
नेहा सिंह राठौर के जनम साल 1997 में बिहार के कैमूर जिला के एगो मध्यम वर्गीय परिवार में भईल रहे। नेहा एगो सार्वजनिक हस्ती बन गइली जब उनकर एगो लोकगीत " इलाहाबाद विश्वविद्यालय" पर रचल गइल, आ वायरल हो गइल, साथे-साथ राठौर बिबादो में आ गइली। ओकरा बाद एगो अउरी गाना “रोजगार देबा की करबा डरामा” रिलीज भइल आ यूट्यूब पर वायरल भइल, ई गीत बिहार आ यूपी के बेरोजगार नवहियन खातिर बनावल गइल रहल।

विवाद 
नेहा सिंह राठौर तब विवाद में अइली जब ऊ कोरोना काल में योगी सरकार पर व्यंग्य कइली कि यूपी में का बा ? एकरा माध्यम से उ कोरोना काल के सिस्टम, हाथरस के घटना आदि गंभीर मुद्दा उठवले रहली।

नेहा सिंह राठौर दूसरा बार विवाद में अइली जब उनके गाना यूपी में का बा? भाग 2 कानपुर देहात के दीक्षित परिवार के घटना पर व्यंग्य के रूप में गावल गइल। एकरा बाद पुलिस उनुका के नोटिस सौंप देलस आ कुछ सवालन के जबाब तलब कइलस।

संदर्भ

बाहरी कड़ी 

यूट्यूब चैनल
ट्विटर पर

1997 में जनम
जियत लोग
बिहार के लोग
भोजपुरी-भाषा के कवि
भोजपुरी लोक गायिका